Og`ir atletika. Toshkent birinchi marta yoshlar o`rtasida jahon chempionatiga mezbonlik qiladi

7-14 iyul kunlari Toshkent shahrida og`ir atletika bo`yicha yoshlar o`rtasida jahon chempionati bo`lib o`tadi, deb xabar berdi Milliy olimpiya qo`mitasi.
Bugungi kungi holatga ko`ra, musobaqada hozircha jahonning 50 dan ortiq mamlakat vakillari ishtirok etishi aniq bo`lib ulgurgan. Ushbu raqam musobaqa boshlangangunga qadar ko`tarilishi aniq.
Shuningdek, chempionat boshlanishi arafasida poytaxtimizdagi “International hotel” mehmonxonasida Xalqaro og`ir atletika federasiyasining Ijroiya Qo`mitasi yig`ilishi va navbatdagi Kongressi bo`lib o`tadi. Unda tashkilot prezidenti Tomash Ayyan ham ishtirok etishi kutilmoqda. Yoshlar o`rtasidagi jahon chempionatiga esa «O`zbekiston» sport majmuasi mezbonlik qiladi.
Terma jamoamiz murabbiylari musobaqada ishtirok etadigan sportchilarimiz ro`yxatini taqdim etishdi. Unga ko`ra, atletlarimiz jahon chempionatida quyidagi tarkibda qatnashadilar:
Yigitlar:
-62 kg: Muhammadali Kahramonov-69 kg: Adhamjon Ergashev-69 kg: Hakimjon Shamsiddinov-77 kg: Muhammadqodir Toshtemirov-77 kg: G`ayrat Aytmuratov-85 kg: Zaynobiddin Mahamadaminov-94 kg: Azimjon Xojiev-105 kg: Akbar Jo`raev,-105 kg: Saidmuxtor Saidahrorov+105 kg: Shaxmerdan Kemalov.
Qizlar:
-48 kg: Zuhra Otajonova-58 kg: Sayyora Esbergenova-63 kg: Kumushxon Fayzullaeva-69 kg: Zarnigor Abduraxmonova-69 kg: Layloxon Xursanova-69 kg: Rambergenova Bazargul-75 kg: Gulnoza Ahmadova-75 kg: Tursunoy Jabborova-90 kg: Dolera Davronova-90 kg: Shodmonoy Ochilova.
Terma jamoamiz a`zolari ayni paytda musobaqaga jiddiy tayyorgarlik olib bormoqdalar. Qizlar terma jamoamiz tayyorgarlikning so`nggi bosqichini 13 iyun – 4 iyul kunlari Qozog`istonda o`tkazadi. Erkaklar terma jamoasi esa 17 iyun – 8 iyul kunlari Rossiyada tashkil qiladigan o`quv-mashg`ulot yig`inlarida ishtirok etadi.
Ma`lumot uchun, 2013 yilgi o`smirlar o`rtasidagi jahon chempionati ham Toshkentda o`tkazilgandi. Unda dunyoning 17 yoshgacha bo`lgan eng sara polvonlari g`oliblik uchun kurash olib borishgan. 20 yoshgacha bo`lgan atletlar o`rtasidagi jahon chempionatiga esa mamlakatimiz poytaxti birinchi marta mezbonlik qiladi.